“กอบศักดิ์” เผยมาตรการช้อปช่วยชาติยังไม่เข้า ครม.สัปดาห์นี้ แต่ยืนยันมีแน่นอน!
"กอบศักดิ์" เผยมาตรการช้อปช่วยชาติยังไม่เข้า ครม.สัปดาห์นี้ แต่ยืนยันมีแน่นอน!
29 พ.ย. 2559

นายกอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า ในวันนี้ที่ประชุมคณะรัฐมนตรียังไม่ได้มีการพิจารณามาตรการช้อปช่วยชาติ แต่ยืนยันว่ามาตรการดังกล่าวจะทยอยเข้าสู่การพิจารณาของที่ประชุมครม.ในช่วงต่อไป ซึ่งวันนี้มีเพียงการอนุมัติมาตรการส่งเสริมและฟื้นฟูการท่องเที่ยวภายในประเทศเท่านั้น
“วันนี้ยังไม่มีมาตรการเรื่องช้อปปิ้ง มาตรการอื่นๆ จะทยอยออกมา มีแน่นอน แต่วันนี้ยังมีเฉพาะเรื่องท่องเที่ยวก่อน” นายกอบศักดิ์ ระบุ